Kimberley-tiener word vermisChene van Niekerk (15) van Kimberley in die Noord-Kaap, word sedert 7 September vermis. Dessie Rechner, die stigter en direkteur van Pink Ladies, het Donderdag aan Maroela Media gesê Van Niekerk is vermoedelik in die geselskap van ŉ ouer man in Beaconsfield. “Hulle het glo saam op ŉ groen Kawasaki-motorfiets geklim en weggery,” het Rechner gesê. Van Niekerk het bruin oë en donker skouerlengtehare. Sy het ŉ oranje broek en swart stewels aangehad toe sy vir die laaste keer gesien is. Rechner het die publiek versoek om pamflette met inligting oor Van Niekerk se verdwyning op sosiale media te versprei, in die hoop dat iemand haar sal herken. Mense met inligting oor waar sy haar bevind, kan konst. Pitikoe by 053 838 4225 of die Pink Ladies by 072 214 7439 skakel.